Казанда 40 елдан соң «Ак тәүбә, кара тәүбә. Безнең көннәр» спектакле премьерасы кабатланды (ФОТО, ВИДЕО)

	Узган җомгада Кәрим Тинчурин исемендәге Татар дәүләт драма һәм комедия театрында сезонның чираттагы премьерасы – «Ак тәүбә, кара тәүбә. Безнең көннәр» музыкаль комедиясе тәкъдим ителде. Спектакль нигезендә Туфан Миңнуллинның иң күренекле әсәрләреннән берсе — «Ак тәүбә, кара тәүбә» пьесасы ята. 	 Режиссер Резеда Гарипова куелышында әсәр заманча яңгыраш алды.Спектакльне карарга драматург Туфан Миңнуллинның гаиләсе – күренекле артистка Нәҗибә Ихсанова белән Әлфия Миңнуллина да килгән иде.

Спектакльдә театрның сәләтле яшьләре – Булат Зиннәтуллин, Илнур Байназаров, Зөлфәт Закиров, Артем Пискунов, Диләрә Фәттахова, Гүзәл Галиуллина, Камилә Галиева, Салават Хәбибуллин, Айсылу Мөсәлләмова катнаша.

Төп геройлар – дүрт дус акча эшләргә китәләр. Вакыт чикле, өстәвенә объектны да соңга калмый тапшырырга кирәк. Әмма яшьлек дәрте ташып, йөрәгеңә ут капса, нишләргә?.. Ләкин төп геройлар кайсы гына юлны сайламасын, ниләр генә эшләмәсен, шунысы куанычлы: егетләр үзләренең дуслыкларына тугры кала.

Спектакль 28 декабрьдә, шулай ук 4, 18, 28 гыйнвар көннәрендә тәкъдим ителәчәк!                
	---	
Тинчурин театры

	№ --- | 19.12.2016	


